Diari Oficial de la Generalitat Valenciana


Sumari del DOGV 6268, del 17-05-2010 (2010/4376)

Notificació de la sentència dictada en el judici verbal de desnonament per falta de pagament número 1504/2008.
--------------------------------------------------------------------------------------------------------------

### Dades del document

Número de DOGV
:   6268

Data del DOGV
:   17-05-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/4376


Organisme emissor
:   Jutjat de Primera Instància Número 21 de València

Tipus de document
:   Edicte

Notificació de la sentència dictada en el judici verbal de desnonament per falta de pagament número 1504/2008. [2010/4376]  
Miriam Muñoz Peiró, secretària judicial del Jutjat de Primera Instància número 21 de València,   
Mitjançant aquest edicte faig saber:  
Que en aquest Jutjat se segueix judici verbal (desnonament per falta de pagament) amb el número 001504/2008, a instàncies de Gloria Bravo Pérez, representada per la procuradora María Cristina Litago Lledó, i assistida per la lletrada Ana Mascarell Bataller, contra Manuel Gómez López, en què la magistrada jutgessa Matilde Sabater Alamar ha ordenat en el dia de la data notificar la sentència dictada en aquestes actuacions al demandat que es troba en parador ignorat, Manuel Gómez López, que té la dispositiva que, literalment, diu així:   
«Dispositiva  
Estime la demanda interposada per Gloria Bravo Pérez contra Manuel Gómez López.   
A) Declare resolt el contracte d'arrendament que sobre l'immoble situat al carrer de Marino Sirera, número 6, 1, 1, de València, va ser subscrit l'1 d'abril de 2006 entre la demandant i el demandat per falta de pagament de la renda pactada, i en conseqüència declare el desnonament de Manuel Gómez López, el qual haurà de desallotjar i deixar a disposició de l'actora l'habitatge indicat el dia que assenyale l'SCNE, tot això a càrrec seu.   
B) Condemne Manuel Gómez López al pagament de 9.240 euros, quantitat que es correspon amb l'import de les mensualitats deixades de pagar fins al mes de març de 2010, inclusivament, així com a l'import de les rendes que vencen amb posterioritat i fins al llançament efectiu a raó de 440 euros mensuals.   
La part demandada pagarà les costes.   
Incloeu aquesta resolució en el llibre de sentències i deixeu-ne una testimoniança en les actuacions. Notifiqueu-la a les parts i feu-los saber que no és ferma i que s'hi pot interposar un recurs d'apel·lació que haurà de resoldre l'Audiència Provincial de València. Caldrà preparar el recurs davant d'aquest Jutjat, dins del termini de cinc dies, d'acord amb els tràmits que estableixen els articles 457 i següents de la vigent Llei d'Enjudiciament Civil. Així mateix, per a admetre la preparació de l'apel·lació serà necessària la consignació d'un dipòsit de 50 euros en el compte del Jutjat número 4553 0000 43 4359 063 (disposició addicional 15.4 de la LO 1/2009).   
Aquesta és la meua sentència, que pronuncie, mane i firme».   
I perquè valga d'edicte de notificació de la sentència al demandat, en parador ignorat, Manuel Gómez López, estenc aquest edicte, que es fixarà al tauler d'anuncis d'aquest Jutjat i es publicarà en el Diari Oficial de la Comunitat Valenciana.  
València, 9 de març de 2010.- La secretària judicial: Purificación Guillamón Ayala.